Oblast Pernik
Oblast Pernik (bugarski: Област Перник) jedna je od 28 oblasti u Bugarskoj. Nalazi se na zapadu države i graniči sa Srbijom. Prostire se na površini od 2.390,5 km2, poslije oblasti glavnog grada Sofije i Gabrova najmanja je oblast u Bugarskoj. Prema podacima iz 2011. godine, u oblasti je živjelo 133.530 stanovnika. Nazvana je prema glavnom i najvećem gradu u oblasti Perniku. Oblast se sastoji od šest općina.